बोलीं- मेरी इंग्लिश का मजाक बनाने वालों की हिंदी सुधर गई, आगे-आगे देखो क्या होता है
Bollywood Actress Kangana Ranaut Attacks On Director Karan Johar Over His Poem - एक्ट्रेस अनुष्का शर्मा के साथ करण जौहर का एक वीडियो इन दिनों बेहद सुर्खियों में है, जिसमें डायरेक्टर यह कहते हुए नजर आ रहे हैं कि एक वक्त था जब वो अनुष्का शर्मा का करियर खत्म करना चाहते थे।
विवादों के बीच रविवार को करण ने अपने इंस्टाग्राम हैंडल पर एक कविता शेयर की थी, जिसमें वो अपने हेटर्स को जवाब दे रहे थे। अब करण की इस कविता पर कंगना रनोट ने पलटवार किया है।
चाचा चौधरी नेपो माफियाओं के साथ मिलकर मुझे बुली करता था 
करण की कविता का स्क्रीनशॉट लेते हुए कंगना ने लिखा- ‘एक वक्त था जब चाचा चौधरी एलीट नेपो माफियाओं के साथ मिलकर नेशनल टेलिवीजन पर मुझे बेइज्जत और धमकाया करता था। क्योंकि मेरी इंग्लिश अच्छी नहीं थी। आज इनकी हिंदी देखकर ख्याल आया, अभी तो बस इनकी हिंदी सुधरी है, आगे-आगे देखों क्या होता है।’
दरअलर, एक्ट्रेस अनुष्का शर्मा के साथ करण जौहर का एक वीडियो इन दिनों बेहद सुर्खियों में है, जिसमें डायरेक्टर यह कहते हुए नजर आ रहे हैं कि एक वक्त था जब वो अनुष्का शर्मा का करियर खत्म करना चाहते थे।
बिना नाम लिए करण ने हेटर्स को दिया था जवाब 
रविवार को करण ने एक कविता दिखी थी, जिसमें उन्होंने इशारों- इशारों में लिखा कि उनपर चाहे जितने इल्जाम लगा लिए जाएं, वो हार मानने वालों में से नहीं हैं। लोग भले ही जितने झूठ बोले, मगर वो शांत रहेंगे। लोग भले ही उन्हें नीचा दिखाएं, उनपर आरोप लगाएं, वो कभी कमजोर नहीं पड़ेंगे।
करण ने लिखी कविता-
लगा लो इल्जाम हम झुकने वालों में से नहीं।
झूठ के बन जाओ गुलाम, हम बोलने वालों में से नहीं।
जितना नीचा दिखाओगे, जितने आरोप लगाओगे।
हम गिरने वालों में से नहीं। हमारा कर्म, हमारी विजय है।
आप उठा लो तलवार, हम मरने वालों में से नहीं।
कंगना ने करण को बुलाया था चाचा चौधरी 
अनुष्का शर्मा से जुड़े इस वीडियो को लेकर कंगना पहले भी करण पर निशाना साध चुकी हैं। बीते दिनों इस वीडियो पर कंगना ने रिएक्ट किया था, उन्होंने लिखा- ‘इस चाचा चौधरी को बस यही एक काम है।’
अनुष्का शर्मा का करियर बर्बाद करना चाहते थे करण जौहर
चर्चित वीडियो 2016 में हुए 18वें MAMI मुंबई फिल्म फेस्टिवल का है, जिसमें वो बोल रहे हैं- ‘मैं अनुष्का शर्मा का करियर खत्म कर देना चाहता था। जब आदित्य चोपड़ा ने फिल्म में कास्ट करने के लिए मुझे इनकी फोटो दिखाई तो मैंने कहा नहीं, इन्हें तो बिलकुल भी नहीं। मैंने आदित्य से कहा आप पागल तो नहीं हैं। आपको इस अनुष्का शर्मा को साइन करने की कोई जरूरत नहीं है।’
करण ने आगे कहा- ‘उस समय एक लीड एक्ट्रेस थीं जिन्हें मैं चाहता था कि फिल्म में कास्ट किया जाए। मैंने पूरी तरह से अनुष्का का करियर दांव पर लगा दिया था, लगभग उनका करियर खत्म कर दिया था। मैंने तो रब ने बना दी जोड़ी भी बड़ी मुश्किल से झिझकते हुए देखी थी। मीडिया रिपोर्ट्स की मानें तो करण इस फिल्म में अनुष्का की जगह सोनम कपूर को कास्ट करना चाहते थे।’